Pentazols

Pentazols (N5H) pieder pie heterocikliskajiem "aromātiskajiem" savienojumiem. Tā molekula ir pieclocekļu cikls, kas sastāv tikai no slāpekļa atomiem. Tā kā pentazols nesatur oglekli, tas būtu pieskaitāms pie neorganiskiem savienojumiem, tomēr tradicionāli tiek iekļauts heterociklisko savienojumu azolu rindā. Atšķirībā no paša pentazola, kas spēj eksistēt ne vairāk kā dažas sekundes pēc rašanās, tā atvasinājumi ir samērā stabilas organiskas vielas, kam gan ir tendence sadalīties ar sprādzienu.

Kategorija:Heterocikliskie savienojumi
Kategorija:Sprāgstvielas